নাগৰিকত্ব বিধেয়ক ৰাজ্যসভাত উত্থাপনত ব্যৰ্থ হলেও পুনৰবাৰ কেন্দ্ৰত বিজেপি চৰকাৰ আহিলে বিধেয়কখন উত্থাপন কৰাৰ সম্ভাৱনাৰ প্ৰতি লক্ষ্য ৰাখি সদৌ অসম ছাত্ৰ সন্থা আৰু নেছ'ৰ প্ৰতিনিধিসকলে দিল্লীত বিধেয়ক সম্পৰ্কীয় নিজৰ কূচকাৱাজ অব্যাহত ৰাখিছে।
আছু আৰু নেছ'ৰ প্ৰতিনিধিয়ে বুধবাৰে নতুন দিল্লীত জনতা দল য়ুনাইটেডৰ জেষ্ঠ নেতা কে চি ত্যাগীক সাক্ষাৎ কৰি বিধেয়ক প্ৰসংগত দলটোৰ স্থিতি সম্বন্ধে আলোচনাত মিলিত হয়। আছুৰ সভাপতি দীপাংক নাথ, আছু আৰু নেছ'ৰ মুখ্য উপদেষ্টা ড০ সমুজ্জ্বল কুমাৰ ভট্টাচাৰ্য্যই জে ডি য়ুৰ জেষ্ঠ নেতাগৰাকীক সাক্ষাৎ কৰি বিধেয়কখনৰ বিৰুদ্ধে সদনৰ ভিতৰে আৰু বাহিৰে বিৰোধিতা কৰাৰ বাবে পুনৰ আহ্বান জনায়।
আনহাতে, ত্যাগীয়ে আছু আৰু নেছ'ৰ প্ৰতিনিধিৰ আগত ১৪ এপ্ৰিলত পাটনাত প্ৰকাশ পাৱলগীয়া দলটোৰ নিৰ্বাচনী ইস্তাহাৰত নাগৰিকত্ব বিধেয়কৰ প্ৰসংগ উল্লেখ থাকিব বুলি প্ৰতিশ্ৰুতি দিয়াৰ লগতে অসম আৰু উত্তৰ-পূৱৰ অস্তিত্বৰ প্ৰতি ভাবুকি অনা বিধেয়কখন গৃহীত হবলৈ নিদিয়ে বুলি কয়।
জে ডি য়ুৰ নেতাজনে তেওঁলোকৰ সমৰ্থন নোহোৱাকৈ বিজেপিয়ে বিধেয়কখন গৃহীত কৰিবলৈ কেতিয়াও সফল নহয় বুলিও মন্তব্য কৰে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
